Luigi Infanti della Mora

**Luigi Infanti della Mora** O.S.M. (hispanisert form av navnet: **Luis Infanti de la Mora**, født 5. august 1954 i Campomolle di Teor i provinsen Udine i Italia) er katolsk titulærbiskop og apostolisk vikar av Aysén.
## Liv og virke
### Prest
Luigi Infanti sluttet seg til servittene, og ble ordinert til prest den 5. august 1990.
### Titulærbiskop, apostolisk vikar av Aysén
Den 30. august 1999 utnevnte pave Johannes Paul II  ham til titulærbiskop av *Cartennae* og apostolisk vikar av Aysén, en avsidesliggende, tynt befolket kystregion i det sørlige Chile, rik på øyer. Den apostoliske nuntius til Chile, erkebiskop Luigi Ventura, vigslet ham til biskop den 5. desember samme år. Medkonsekratorer var Savino Bernardo Maria Cazzaro Bertollo, erkebiskop av Puerto Montt, og Aldo Maria Lazzarín Stella O.S.M., apostolisk vikar emeritus av Aysén.

Luis Infanti ble ansett som et av de mest populære medlemmene av Chiles høyere geistlighet og standhaftig tilhenger av pave Frans' reformkurs. Som apostolisk vikar, i mai 2018, da hele det chilenske episkopat samlet tilbød paven sin avskjed under et møte i Roma i forbindelse med håndteringen av kirkemisbruksskandalen i Chile, var han en av de få embedsbærende biskoper i landet som ikke sendte inn sin avskjedssøknad.

Infanti ble kritisert for sin holdning til saken fra 2012 om overgriperen Cristián Precht, som hadde vært en kjent prest og menneskerettighetsaktivist under Augusto Pinocheta militærdiktatur, og som Infanti hadde invitert til en gudstjeneste i Aysén etter utløpet av hans midlertidige sanksjonering innen kirken. Precht ble tvangslaisert (utelukket fra prestestanden) i september 2018.

Etter offentlige anklager i et TV-program i juni 2018 om at Infanti hadde ignorert og ikke tatt grep mot systematisk seksuelt misbruk av barn begått av ordensmedlemmer og besøkende seminarister og prester i *Villa San Luis*, et barnehjem i Coyhaique, inntil 2008 drevet av ordenssamfunnet guanellianerne (*Congregación de los Siervos de La Caridad*, SdC), forsvarte han seg å redegjøre nøye for tiltakene hans ordinariat hadde tatt i denne saken i samarbeid med det relevante statsadvokatembetet siden 2005. Han hadde imidlertid også kort tid før uttalt på chilensk fjernsyn at han ikke hadde mottatt noen rapporter mot prester om overgrep mot i sitt ansvarsområde.

Luis Infanti er en av de høyeste geistlige embetsmenn i Chile, sammen med sju chilenske biskoper, som statsadvokaten begynte å etterforske for påstått involvering i overgrepsskandalene i den chilenske katolske kirke. Støtteforeninger fra *Villa San Luis* støttet ham i utgangspunktet og anså at noen av anklagene hadde preg av at en *«kampanje»* var igangsatt. Hovedvitnene hadde hevdet at de personlig hadde snakket med Infanti om hendelsene flere ganger, hvoretter han ganske enkelt sa at han ikke kunne gjøre noe.  Han anser selv anklagene i klagen mot ham, som motsier resultatene av tidligere påtaleetterforskning, for å være grunnløse, og at klagerne er *«gale mennesker»*.

I 2018 foreslo Infanti en felles botshandling fra alle chilenske biskoper for å offentlig uttrykke sin posisjon i den chilenske overgrepsskandalen. Samtidig mener han at for å løse krisen må Kirken være åpen for debatt om større deltakelse av kvinner, ordinasjon av gifte menn til prester og mer demokratiske beslutningsstrukturer.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe–Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Kardinal Clemente Micara (1879–1965) *1920
* Kardinal Antonio Samorè (1905–1983) *1950
* Kardinal Angelo Sodano (1927–2022) *1978
* Erkebiskop Luigi Ventura (1944–2019) *1995
* Biskop *Luigi Infanti della Mora*, M.Afr. (1954–) *1999

## Referanser